
От КИРИЛ СТОЕВ – КМЕТ НА ОБЩИНА РАДОМИР

Относно: Програма за развитие на читалищната дейност

Правно основание: На основание чл. 17, ал. 1, т. 5, чл. 21, ал. 1, т. 12 от ЗМСМА и във връзка с изпълнение на чл. 26 а, ал. 2 от Закона за народните читалища

УВАЖАЕМИ ГОСПОДИН КИРИЛОВ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

	
	Във връзка с изпълнение на План за работа на общински съвет – Радомир и приоритетно заложените теми за разглеждане на заседанията през 2025г., предлагам на вашето внимание Програма за развитие на читалищната дейност за 2026 година.



	Във връзка с гореизложеното и на основание чл. 17, ал. 1, т. 5, чл. 21, ал. 1, т. 12 от ЗМСМА и във връзка с изпълнение на чл. 26 а, ал. 2 от Закона за народните читалища, предлагам Общински съвет – Радомир да обсъди и вземе следното: 



РЕШЕНИЕ:

На основание чл. 17, ал. 1, т. 5, чл. 21, ал. 1, т. 12 от ЗМСМА и във връзка с изпълнение на чл. 26 а, ал. 2 от Закона за народните читалища да приеме Програма за развитие на читалищната дейност за 2026 година.


Приложение:
Програма за развитие на читалищната дейност за 2026 година

ВНАСЯ,

КИРИЛ СТОЕВ
КМЕТ НА ОБЩИНА РАДОМИР

ъгласувал:танислава Генадиева 
Заместник-кмет
д-р Любка Атанасова
Началник отдел „Хуманитарни дейнос
ПРОГРАМА
ЗА
РАЗВИТИЕ НА ЧИТАЛИЩНАТА ДЕЙНОСТ
В ОБЩИНА РАДОМИР ПРЕЗ 2026 ГОДИНА


Създава се в изпълнение на чл.26 а., ал.2 от Закона за народните читалища


І.ВЪВЕДЕНИЕ

Настоящата Програма за развитие на читалищната дейност в Община Радомир за 2026 година се създава в изпълнение на чл.26а,ал.2 от Закона за народните читалища, въз основа на направените от читалищата в Община Радомир предложения за дейността им през 2026г. и е съобразена със стратегическите документи за развитието на общината. Изготвянето на Годишната програма за развитие на читалищната дейност в Община Радомир за 2026 година цели обединяване на усилията за по нататъшно развитие и утвърждаване на читалищата като важни обществени институции. Програмата ще подпомогне и популяризира годишното планиране и финансиране на читалищните дейности. 
         Съгласно чл.2 от ЗНЧ, читалищата са юридически лица с нестопанска цел. Те са традиционни самоуправляващи се български културно-просветни сдружения в населените места, които изпълняват и държавни културно–просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.
        Задачата им е да откликват на нуждите на местното население, да участват активно в обществения живот и да бъдат притегателни културно-образователни и информационни центрове.
         Читалищата в Община Радомир продължават да са най-важната локална културна институция, свързана с предаването и популяризирането на традиционните знания и умения, практикувани в селищните общности. Тяхната основна мисия, цели и дейности са свързани със съхраняването, предаването и популяризирането на локалните културни традиции.
          Новата обща културна стратегия на България и Европейския съюз изискват нов манталитет и отговорности  от страна на читалищата към обществото, а също и от страна на държавата към тях.
          Дейността на читалищата е обезпечена с държавна субсидия. Средствата между тях се регулират и разпределят от комисия, определена със заповед на Кмета и по Механизъм, определен от Министерството на културата, като средствата се предоставят на читалищата за самостоятелно управление, съгласно чл.23, ал.1 от ЗНЧ.	
 Към този момент на територията на община Радомир има изградена мрежа от общо 20 читалища, вписани в Агенцията по вписванията и Регистъра на народните читалища към Министерство на културата. Субсидиите на читалищата се разпределят при строго спазване на Закона за народните читалища и изработения от Министерството на финансите и НСОРБ ,,Механизъм за разпределяне на субсидията за читалищата“.
Освен чрез делегираните държавни средства, читалищата имат възможност да реализират собствени приходи от наеми, дарения, услуги, самодейни изяви, членски внос, такси, билети.
През 2025 година, Община Радомир създаде Общински фонд „Култура“ с цел допълнително финансиране и подкрепа дейността на Народните читалища.
	Като културно-просветни организации, обединили в себе си традиции и съвременност, читалищата в община Радомир имат възможност да откликват на специфичните за всяко селище културно-просветни, информационни и социални потребности.
	Тази Програма е стъпка в осъществяването на насоките за превръщане на читалищата в модерни, многопрофилни и многоцелеви центрове за култура и образование на територията на населените места и общината. Постигането на поставените цели и задачи в Програмата за развитие на читалищната дейност през 2026г. изисква да се обединят усилията и ресурсите на всички страни, участващи в нейната реализация. Тя обобщава най-важните моменти в работата на читалищата от община Радомир - приоритети, цели и задачи, които ще спомогнат за тяхното укрепване, модернизиране и развитие. 
	Настоящата годишна програма, обособена в синтезиран културен календар е отворена за допълнения и е изработена съгласно чл.26 а, ал.2 от Закона за народните читалища.

ІІ.РЕСУРСИ

        Културните институции намиращи се на територията на община Радомир са:

1. НЧ „Напредък-1895” гр. Радомир
1. НЧ „Христо Ботев-1928” гр. Радомир, кв. Върба
1. НЧ „Благой Попов-1927” с. Дрен
1. НЧ „Отец Паисий-1927” с. Извор
1. НЧ „Христо Ботев-1928” с. Копаница
1. НЧ „Благой Гебрев-1905” с. Друган
1. НЧ „Никола П.Корчев-1928” с. Долна Диканя
1. НЧ „Климент Охридски-1915” с. Долни Раковец
1. НЧ „Напредък-1915” с. Стефаново
1. НЧ „Светлина-1936” с. Прибой
1. НЧ „Васил Левски-1916” с. Кленовик
1. НЧ „Народна Просвета-1945” с.Червена могила
1. НЧ „Светлина-1925” с. Дебели лаг
1. НЧ „Просвета-1928” с. Кондофрей
1. НЧ „Евлоги Агайн-1927” с. Владимир
1. НЧ „Искра – 1930” с. Старо село
1. НЧ „Самообразование – 1925“ с. Бобораци
1. НЧ ,,Христо Ботев-1938,, с. Чуковец
1. НЧ ,,Бъдник-2024,, град Радомир
1. НЧ ,,Пробуда-2024,, с. Байкалско

Всички 20 народни читалища са съдебно регистрирани и вписани в Регистъра на
народните читалища към Министерство на културата.

ІІІ. ВЪЗМОЖНОСТИ

· Културно разнообразие
· Добро сътрудничество с общинска администрация и НПО
· Участие в  проекти  пред Министерство на културата и други донори
· Оказване на методическа и финансова помощ от Община Радомир
· Съществуване на щатен персонал,  обезпечаващ читалищната дейност
· Добре разпределена читалищна мрежа
· Кадрови ресурс с дългогодишен стаж в сферата на читалищната дейност
· Повишаване квалификацията на работещите в читалищата
· Наличие на компютри и офис техника
· Наличие на библиотеки във всички читалища
· Обновяване на библиотечния фонд и МТБ  чрез работа по програми и проекти
· Интерес към търсене и развиване на нови форми на читалищна дейност.
         
 Народните читалища са основен фактор в развитието на местната култура и просветност. В малките населени места те са единствените институции с подобна роля. 
Основните предизвикателства, стоящи пред читалищата са: 
1. Привличане на нови читалищни членове;
1. Привличане на млади хора към читалищния живот;
1. Възможности за разширяване на дейността и модернизацията на читалищата; 
1. Възможности за допълнително финансиране за реализиране на инициативите;
1. Остаряла материално-техническа база и недостиг на средства за ремонт и поддръжка; 
1. Осигуряване от Министерството на културата на възможност за ежегодно увеличаване на субсидираните бройки или увеличаване на базата на една щатна бройка, за да е възможна финансова подкрепа за нови дейности.
1. Развитие на професионалните умения и повишаване на квалификацията на работещите в културната институция.

ІV. ОСНОВНИ ЦЕЛИ

1. Развитие и утвърждаване на духовните и културни ценности на гражданското общество чрез разгръщане на богата читалищна дейност.
1. Институционално укрепване на читалищата като местни общностни центрове с културно-просветни, информационни, социални и граждански функции.
1. Утвърждаване на традиционните читалищни дейности и търсене на нови форми чрез ускорено навлизане на съвременните комуникационни и информационни технологии – създаване на условия за развитие и утвърждаване на библиотеката при читалището като съвременен център за ефективно библиотечно-информационно обслужване на широк кръг от потребители.
1. Подкрепа и насърчаване на любителското творчество, насочено към нематериалното културно наследство
1. Проучване, възстановяване и запазване на обичаите и традициите в община Радомир.
1. Поддържане автентичните форми на фолклора и осигуряване възможности за запазване и продължаване на традицията.
1. Създаване на привлекателни форми на работа, запознаващи населението с историческото наследство и популяризирането му.
1. Повишаване ролята на читалището за социална и културна интеграция на различни общности (групи в риск от социална изолация, неравностойно положение и др.).
1. Изграждане на ценностна система у децата и младежите.
1. Разработване и реализиране на инициативи (проекти за общностно) местно развитие и финансиране на читалищната дейност.
1. Развиване на ползотворно сътрудничество между читалищата на територията на община Радомир, региона и страната.
1. Извършване на Краеведска дейност
1. Поддържане на активно партньорство с общинската и областната администрации, НПО, културните институции и бизнеса.
         
V. ОСНОВНИ ДЕЙНОСТИ

       Община Радомир има богато културно-историческо наследство и население, успяло да съхрани своя бит и фолклор, да запази за поколенията множество традиции, обичаи, песни и легенди, които се представят и интерпретират от художествените колективи по време на регионални и национални фолклорни събори, както и на фестивали и изяви с местно, регионално, национално и международно значение. Културните сдружения, също така ежегодно организират изяви по различни поводи, чествания, годишнини от местен и национален характер. Организиране на гостувания на известни изпълнители и театрални постановки. Читалищата имат традиции в работата си с децата, младите хора и възрастните и това ще продължи, с цел разнообразяване на техния живот.      Доброволчеството е важен аспект от социалния живот. Затова една от дейностите на  културните институции е насочена към  насърчаване и приобщаване на хора от всякакви възрасти  към различни социално значими проблеми. Особено внимание се обръща и на взаимовръзката между поколенията, най-вече с оглед задоволяване потребностите на младите хора.  Като се има предвид дейностите, които  читалищата реализират и приноса им за развитието и обогатяването на културния живот, през 2026 г. Община Радомир ще ги подкрепи финансово в различни сфери на работата, с цел утвърждаване културната политика и изграждане на ефективни и устойчиви резултати. Реализирането на съвместни програми за постигането на общите цели ще продължи в духа на добрите взаимоотношения за създаване на по-голяма самостоятелност и автономност и да се изградят като още по-добри обществено-полезни институции.
Посредством доброто взаимодействие между институциите и отличната екипна работа се постига добра организация и ефикасност  на работния процес. Всеки участник в читалищната дейност се отнася отговорно към конкретните си задължения, свързани с организацията на работата, с реализация на културния годишен календар. 

1. Библиотечно дело

        Библиотечната дейност е една от основните функции на читалището. В библиотеките се събират, обработват, организират, съхраняват и предоставят за обществено ползване библиотечни и информационни услуги за населението. Те осигуряват свободен достъп за своите читатели, като библиотекарите работят за привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности, с помощта на различни методи и форми на работа (уреждане на кътове и витрини с литература, срещи с ученици, литературни четения и др.), се създават условия за пълноценно използване на библиотечния фонд. С навлизането на информационните технологии компютрите стават все по-необходими в ежедневната им работа. Потенциалните ползи от тях са много. Получава се достъп до широк спектър и обмен на информация, сътрудничество с други институции. Читалищата, освен като утвърдени просветно-културни организации, те трябва да отговарят и на съвременните изисквания за достъп до информация, за предоставяне по иновативен начин възможности за развитие творческия потенциал на населението. Както и приобщаване на  повече млади хора и деца. 

Читалищата, които предоставят библиотечна и информационна дейност са:
· Народно читалище „Напредък – 1895г.“ град Радомир
· Народно читалище „Благой Попов – 1927г.“ село Дрен
· Народно читалище „Никола П. Корчев – 1928г.“ село Долна Диканя
· Народно читалище „Просвета – 1928г.“ село Кондофрей
· Народно читалище „Христо Ботев – 1928г.“ село Копаница
· Народно читалище „Отец Паисий – 1927г.“ село Извор
· Народно читалище „Христо Ботев – 1928г.“ град Радомир, кв. Върба
· Народно читалище „Благой Гебрев – 1905г.“ село Друган
· Народно читалище „Васил Левски – 1916г.“ село Кленовик
· Народно читалище „Напредък – 1915г.“ село Стефаново
· Народно читалище „Светлина – 1925г.“ село Дебели лаг
· Народно читалище „Народна просвета – 1945г.“ село Червена могила
· Народно читалище „Климент Охридски – 1915г.“ село Долни Раковец
· Народно читалище „Искра – 1930г.“ село Старо село
· Народно читалище „ Светлина – 1936г.“ село Прибой 

1. Културно-просветна дейност

0. Създаване на условия за разпространение на българската култура, кино, театър, концерти и др.
0. Издигане ролята на читалището като основна културно-просветна и 
            информационна единица в общината.
0.       Осъществяване на културния календар за читалищните прояви. Повишаване   
             художественото и жанрово разнообразие на културните мероприятия.
0.       Честване на официални и традиционни празници, събори, годишнини.
0.       Организиране на изяви, свързани със съхраняването, развитието и популяризирането на местни традиции и обичаи. 
0.       Участие в културните мероприятия на Община Радомир.
      

1.  Художествено-творческа дейност
Съществена част от дейността на читалищата е грижата за съхранение, разширяване и развитие на любителското художествено творчество. Основни цели:

0. .    Повишаване художествено-творческите постижения на самодейните колективи и индивидуалните изпълнители, чрез привличане на специалисти хореографи, музиковеди, етнолози.
0. .    Утвърждаване на новосъздадените форми на художествена самодейност.
0. .    Активно участие на любителските състави и индивидуалните изпълнители в  
           организираните изяви на местно, общинско, регионално и национално ниво.
0. .    Привличане на нови участници в самодейните състави. Подкрепа на млади 
           дарования и стимулиране на творческите им възможности. 
0. .    Опазване на фолклорното богатство и популяризирането му чрез включване в  
           програми за културен туризъм.
0. .    Целенасочена работа за изследване, описание и видеозаснемане на традиционни            обичаи от празнично-обредната система, архивиране и съхраняване на снимков  материал от организирани събития, грамоти и дипломи от участия.
0. .    Повишаване творческото разнообразие в репертоарите на постоянно            действащите художествени състави (детски певчески групи, женски фолклорни             групи, танцови състави, детски групи за словесен фолклор, групи за обичаи,           групи за стари градски песни, сурвакарски групи).

          Усилията на читалищните настоятелства ще бъдат насочени в разкриване на нови форми за развитие и изява на творческите заложби у децата и възрастните, чрез участието им в читалищни състави - вокални групи, танцови състави и групи за словесен фолклор. 
          Насърчаването и стимулирането на творческото многообразие на формите и   индивидуалните изпълнители да става чрез конкурси, изложби, събори-надпявания и обявяване на спечелените награди от тях. Особено внимание да се отдели за подпомагане обучението и развитието на млади таланти. Не случайно групите за автентични песни имат много награди, които са получили за упорития си труд и желание за популяризиране на българските традиции и  идентичност. 

Форми на участие и изяви в местни, регионални, национални и международни    фестивали и конкурси през 2026г.

· XXXI Международен фестивал на маскарадните игри „Сурва“  гр. Перник
· Маскараден фестивал „ Сурова Брезник‘ 2026““  гр. Брезник
· Международен фестивал на кукерските и маскарадни игри „Кукерландия 2026“ – гр. Ямбол
· Национален маскараден фестивал „Джамала“ – град Кюстендил
· Кукерски празник „Старчовден“  гр. Карлово
· „Заедно на Гергьовден“ – традиционен спектакъл, гр. Радомир
· Ден на град Радомир - Димитровден
· Празник на бозата - гр. Радомир
· Регионален конкурс за традиционна великденска трапеза „Червен, червен Великден“  с. Извор
· Фолклорен събор „Струма пее“  с. Невестино, общ. Невестино, обл. Кюстендил
· Международен фолклорен фестивал „Пауталия“ гр. Кюстендил
· Регионален фолклорен фестивал „Витошки напеви“  с. Кладница
· Национален детски фолклорен фестивал с международно участие „Слънце иде…“ с. Дрен
· Национален фолклорен фестивал „Между Верила и Рила“ с. Крайници
· Регионален фолклорен събор – конкурс „От браздата до софрата“ с. Пещера, 
обл. Перник
· Фестивал на народното фолклорно слово “Разказвачи”  гр. Перник
· Фолклорен фестивал „Свири ми се, пее ми се, оро ми се игра“ с. Баня
· Национален детски фолклорен конкурс „ Дай, бабо, огънче!“ с. Мещица
· Детски фолклорен фестивал "Чичо Стоян" с. Дивотино
· Фолклорен фестивал „Дар от природата“ с. Говедарци
· Международен фестивал „Балканска черга“  с. Шишковци, общ. Кюстендил
· Фолклорен фестивал „На мегдано у Драгичево“ с. Драгичево
· Международен фолклорен фестивал „Малешево пее и танцува“  с. Микрево, 
общ. Струмяни
·  „Еньовден“  гр. Перник
· Областен конкурс „Традиционни български ястия“  гр. Перник

Ежегодните културни прояви - традиционните събори и празници поддържат духовния живот в община Радомир. Те спомагат за изява на постоянно и временно действащите групи и индивидуални изпълнители, за приемствеността между поколенията, обмяна на добри практики, тъй като те са предназначени за всяка възрастова група  и се проявява във всички сфери на изкуството. 

1. Клубна и кръжочна дейност. Основни цели. 

Читалищата са едни от най-активните културни организации, поддържащи постоянни форми за развитие на знания и творчески умения, тясно свързани с неформалното образование. Разкритите клубове по интереси към библиотеките, самодейните състави и др. форми на култура, са достъпни за културна и социална интеграция на различни групи от общността. Те са най-масовата група от хора, които оказват помощ за развитието на творческия потенциал и за съхраняване на културата. По този начин младото поколение се запознава с автентичните за региона обреди, обичаи, легенди, предания, наричания, игри, гатанки и танци. 

      4.1 Съхраняване и популяризиране на местни традиции и занаяти чрез организиране на демонстрации и изложби на изработеното в клубовете (ръкоделия, плетива,  сувенири и др.).

 4.2  Участия в общински и регионални, кулинарни и обредни празници.

 4.3 Създаване на ателиета за приложни дейности, разкриване на нови културни              форми, клубове по интереси и др.

      4.4  Организиране на спортни игри, състезания, походи и екскурзии до културно-исторически и природни забележителности в страната.



1. Музейни колекции

        5.1. Събиране на предмети от бита и създаване на етнографски кътове.




1.  Обучителна дейност
 
 6.1. Организиране и участие в обучителни семинари, кръгли маси, дискусии, работни срещи с цел повишаване на компетенциите.

1. Работа по проекти

      7.1.  Разработване на проекти и кандидатстване по отворени програми за        осигуряване на допълнителни средства за обогатяване на материалната база, библиотечния фонд, сценичните костюми и цялостната дейност на читалищата.

1. Материално-техническа база

0. Поддръжка и обновяване на материалната база, създаване на оптимални          условия за работа на колективите и потребителите на услуги.
0. Извършване на допълнителни стопански дейности.

1. Финансово-административна дейност

1. Извършване на касови и банкови разплащания на читалището.
1. Обработка на счетоводна документация.
1. Изготвяне на годишни и периодични отчети по Програма “Глобални библиотеки”, ТСБ, РЕКИЦ „Читалища”, РБ „Светослав Минков”, НАП и др.
1. Изпълнение изискванията на служба „Трудова медицина”, РСПБЗН и други органи и институции.
1. Набиране на средства от дарители за провеждане на читалищни инициативи.

1. Иновативни политики

2. Реклама на дейностите в читалищата. По-широко оповестяване на изявите, лични срещи с жителите на населените места с цел привличане на обществения интерес.
2. Предлагане на инициативи със социална и благотворителна насоченост.
2. Привличане на ученици за участие през лятото в инициативи, осмислящи свободното им време.
2. Реализиране на успешни социални практики и дарителски акции.
2. Повишаване ролята на читалищата в социалната и културна интеграция на различните социални и етнически общности.

1.    Организационна дейност

        Читалищата в община Радомир организират своята дейност като спазват основните принципи в Закона за народните читалища като самостоятелни юридически лица. Всяко читалище поддържа своя членска маса и се ръководи от своя върховен орган – общото събрание. Изпълнителен орган на читалището е читалищното настоятелство.  В изпълнение на чл. 26а от ЗНЧ председателите на народните читалища в срок до 10 ноември представят на кмета на общината предложения за своята дейност през следващата година. В изпълнение на чл.26а т.2 кметът на общината внася направените предложения в общинския съвет, който приема годишната програма за развитие на читалищната дейност в общината. В изпълнение на чл.26а, т.4 от ЗНЧ председателите на читалищата представят ежегодно до 31 март пред кмета на общината и общински съвет доклад за осъществените читалищни дейности в изпълнение на програмата по ал.2 и за изразходваните от бюджета средства през предходната година.

VІ. ПАРТНЬОРСТВА

Читалищата осъществяват своята дейност в пряко сътрудничество помежду си, както и с:
· Министерство на културата
· Общинска администрация
· Кметства
· Училища и детски градини
· Общински исторически музей
· Център за подкрепа за личностно развитие-Общински детски комплекс
· Клубове на пенсионера
· РЕКИЦ
· Читалищата от област Перник и страната
· Черковни настоятелства
· Неправителствени и други организации
· Местен бизнес

VІІ . ЗАКЛЮЧИТЕЛНА ЧАСТ

  Читалищата в Община Радомир са показали всеотдайност в разпространяването на духовните ценности, възможности за сплотяване, обучение, съхраняване на българските традиции и развитие на творческия потенциал, за да има устойчиво развитие в истинския смисъл на думата. Програмите на читалищата показват продължение на инициативи за запознаване на младите хора с практики от бита и традициите на радомирци в празничните дни от народния календар и традиционните практики в градския бит. Читалищата в общината са пример за практически опит в опазването и съхраняването на нематериалното културно наследство от една страна , от друга страна се възпитава публика, която да има потребност от участие в обществения културен живот.





